หนีมาสิงห์บุรี ลูกขโมยปืนยิงพ่อดับ เปิดฉากปะทะตำรวจ ถูกซัลโวสวนสาหัส (คลิป)
เจ้าหน้าที่ปิดล้อม ล่าตัวหนุ่มขโมยปืน ยิงพ่อดับ ภายในค่ายทหารที่ลพบุรี หลังหนีมาที่สิงห์บุรี แต่ไหวตัวทัน เปิดฉากยิงปะทะตำรวจ ก่อนถูกซัลโวสวนสาหัส ,จากกรณี นายสุรชัย ไชยนันท์ หรือโอ อายุ 26 ปี ก่อเหตุขโมยปืนกล็อก ขนาด 9 มม. พร้อมกระสุนจากสนามยิงปืน ป.พิบูลสงคราม กองพลทหารปืนใหญ่ แล้วหลบหนีเข้ามายังบ้านพัก จากนั้นก่อเหตุยิง จ.ส.อ.ชัยยศ ไชยนันท์ อายุ 54 ปี สังกัด ร้อยสรรพาวุธซ่อมบำรุงสนับสนุนโดยตรงกองทัพบก ซึ่งเป็นพ่อของตัวเอง เสียชีวิต ภายใน ร้อยสรรพาวุธ ต.เขาพระงาม อ.เมืองลพบุรี เหตุเกิดเมื่อช่วงบ่ายวานนี้ (21 ส.ค.) ก่อนหลบหนีไป ตามที่เสนอข่าวไปแล้วนั้น,ความคืบหน้า เมื่อเวลา 09.00 น. วันที่ 22 สิงหาคม 2560 เจ้าหน้าที่ตำรวจ สภ.อินทร์บุรี จ.สิงห์บุรี รับแจ้งจากพลเมืองดีว่า นายสุรชัย มาพักที่รีสอร์ตแห่งหนึ่ง ใน ต.ทับยา อ.อินทร์บุรี จ.สิงห์บุรี จึงนำกำลังไปตรวจสอบ,เมื่อไปถึงพบว่า นายสุรชัย ออกไปกินข้าวที่ร้านอาหารไม่มีชื่อ จึงนำกำลังติดตามไป พบรถคนร้ายจอดอยู่ แต่คนร้ายไหวตัวทันพยายามขับรถหนี เจ้าหน้าที่จึงนำกำลังปิดล้อมหัวถนน และท้ายถนน ก่อนคนร้ายพยายามยิงใส่เจ้าหน้าที่ เจ้าหน้าที่จึงได้ยิงสวน จนเกิดการปะทะกันขึ้น,สิ้นเสียงปืน เจ้าหน้าที่เข้าตรวจสอบพบ นายสุรชัย ถูกกระสุนเข้าที่ศีรษะ มือ ต้นขา และหน้าแข้ง กระสุนฝังใน เจ้าหน้าที่รีบนำส่ง รพ.อินทร์บุรี แต่อาการสาหัส จึงนำตัวส่งไปรักษาต่อยัง รพ.สิงห์บุรี,ความคืบหน้าจะรายงานให้ทราบต่อไป.
เจ้าหน้าที่ปิดล้อม ล่าตัวหนุ่มขโมยปืน ยิงพ่อดับ ภายในค่ายทหารที่ลพบุรี เปิดฉากยิงปะทะตำรวจ ก่อนถูกซัลโวสวนสาหัส 
ลูกขโมยปืน,ลูกยิงพ่อ,ค่ายทหาร,ลพบุรี,ปะทะตำรวจ,ข่าวทั่วไป